Forslag til RÅDETS AFGØRELSE om forlængelse af gyldigheden af afgørelse 2012/96/EU /* COM/2014/073 final - 2014/0037 (NLE) */





BEGRUNDELSE Ved Rådets afgørelse 2012/470/EU af 7. august 2012 blev gyldigheden af Rådets afgørelse 2012/96/EU forlænget til den 20. august 2013, og anvendelsen af de relevante foranstaltninger, der er fastlagt i afgørelse 2012/148/EF og begrænser samarbejdet med Zimbabwe, blev suspenderet. Den 9. august 2013 besluttede Rådet ved afgørelse 2013/428/EU yderligere at forlænge gyldigheden af afgørelse 2012/96/EU til den 20. februar 2014, mens de relevante foranstaltninger forbliver suspenderet. Idet EU ønsker fortsat at skabe incitament til fuldt ud at gennemføre de vigtigste bestemmelser i den nye forfatning samt de øvrige henstillinger fra internationale og nationale observatører vedrørende valgreformer efter det seneste valg, foreslås det, at Rådet forlænger gyldigheden af Rådets afgørelse 2012/96/EU til den 1. november 2014 ved at vedtage vedlagte. 2014/0037 (NLE) Forslag til RÅDETS AFGØRELSE om forlængelse af gyldigheden af afgørelse 2012/96/EU RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 217, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, der blev undertegnet den 23. juni 2000[1] i Cotonou ("AVS-EU-partnerskabsaftalen") og revideret i Ouagadougou i Burkina Faso den 22. juni 2010[2], særlig artikel 96, under henvisning til den interne aftale om de foranstaltninger, der skal træffes, og de procedurer, der skal følges ved gennemførelsen af AVS-EU-partnerskabsaftalen[3], særlig artikel 3, under henvisning til forslag fra Kommissionen, og ud fra følgende betragtninger: (1) Ved afgørelse 2002/148/EF blev konsultationerne med Republikken Zimbabwe i henhold til artikel 96, stk. 2, litra c), i AVS-EU-partnerskabsaftalen afsluttet, og der blev truffet relevante foranstaltninger. Disse foranstaltninger er siden da blevet ændret, og anvendelsesperioden revideres hvert år. (2) For at vise Unionens fortsatte vilje til den politiske proces som led i den globale politiske aftale besluttede Rådet den 7. august 2012 at forlænge gyldigheden af afgørelse 2012/96/EU og at suspendere anvendelsen af de "relevante foranstaltninger", der begrænser samarbejdet med Zimbabwe i henhold til artikel 96 i AVS-EU-partnerskabsaftalen, i en periode på 12 måneder. Den 9. august 2013 besluttede Rådet ved afgørelse 2013/428/EU yderligere at forlænge gyldigheden af afgørelse 2012/96/EU til den 20. februar 2014, mens de relevante foranstaltninger forbliver suspenderet. (3) I overensstemmelse med Rådets aftale om fortsat at skabe incitament til fuldt ud at gennemføre de vigtigste bestemmelser i den nye forfatning samt de øvrige valgreformhenstillinger, der er udarbejdet af internationale og nationale observatører efter det seneste valg, bør afgørelse 2012/96/EU forlænges yderligere, mens de relevante foranstaltninger forbliver suspenderet. (4) Den Europæiske Union kan til enhver tid revidere denne afgørelse — VEDTAGET DENNE AFGØRELSE: Artikel 1 Gyldigheden af afgørelse 2012/96/EU og de relevante foranstaltninger heri forlænges hermed. Den udløber den 1. november 2014. Anvendelsen af de relevante foranstaltninger forbliver suspenderet. De relevante foranstaltninger skal løbende revideres og anvendes igen, hvis situationen i Zimbabwe forværres alvorligt. Artikel 2 Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EFT L 317 af 15.12.2000, s. 3. [2] EUT L 287 af 4.11.2010, s. 3. [3] EFT L 317 af 15.12.2000, s. 376, som ændret i EUT L 247 af 9.9.2006, s. 48.